પીડિતાએ પોલીસને જણાવ્યુ હતુ કે, દાંતી મહારજે બે વર્ષ પહેલા બે વખત દુષ્કર્મ કર્યો હતો. તેણે વધુમાં જણાવ્યુ કે, પ્રથમવાર દિલ્હીનાં ફતેહપુર બેરીનાં આશ્રમમાં અને બીજી વખત રાજસ્થાનનાં પાલી જીલ્લામાં આવેલા આલાવાસ આક્ષમમાં મારી સાથે દુષ્કર્મ કરવામાં આવ્યુ હતુ. દાંતી મહારાજનાં આશ્રમ પર દિલ્હી પોલીસે ગુરવારનાં રોજ છાપા માર્યા હતા. દરમિયાન પોલીસને દાંતી મહારાજ વિરુદ્ધ સાબિતીઓ મળી હોવાનું સુત્રો દ્વારા જાણવા મળ્યુ છે. શરૂઆતની તપાસમાં પોલીસને જાણવા મળ્યુ છે કે, દાંતી મહારાજ દ્વારા ઉપયોગમાં લેવામાં આવતા બે રૂમમાં તે આરામ કરતા હોય છે અને તે જ કારણે આ આશ્રમનાં રૂમ એકાંતમાં બનાવવામાં આવ્યા છે. પોલીસનાં કહેવા અનુસાર આ રૂમમાં ગુફા જેવી આકૃતિઓ બનેલી છે પણ અહી ગુફાઓ નથી.